stanford-oval/wikipedia huggingface dataset:
ฮาร์ดเดอร์ทูบรีด
ในชาร์ตเพลง

มารูนไฟฟ์ออกเพลง "ฮาร์ดเดอร์ทูบรีด" ในสหรัฐอเมริกาในเดือนกรกฎาคม ค.ศ. 2002 เป็นซิงเกิลแรกของอัลบั้มแรก ซิงเกิลติดชาร์ตในนิตยสารแอร์เพลย์มอร์นิเตอร์ที่อันดับที่ 6 เพลงขึ้นอันดับที่ 18 บนชาร์ตบิลบอร์ดฮอต 100 และปรากฏในชาร์ตฮอตโมเดิร์นร็อกแทร็กส์ของบิลบอร์ดที่อันดับ 31 ใน ค.ศ. 2002 ด้วย ขณะที่ยังเป็นซิงเกิลอิสระก่อนจะเข้าคลื่นวิทยุเชิงพาณิชย์ใน ค.ศ. 2003-04 มีเพลงนี้กับเพลง "ดิสเลิฟ" เท่านั้นที่ถูกเปิดในคลื่นวิทยุแนวออลเทอร์นาทีฟร็อก ขณะที่ซิงเกิลอื่น ๆ ของวงถูกเปิดเฉพาะในคลื่นเพลงป็อป และคลื่นเพลงผู้ใหญ่ร่วมสมัยเท่านั้น เนื่องจากมองว่ามารูนไฟฟ์เป็นวงดนตรีป็อปร็อก ไม่ใช่วงดนตรีออลเทอร์นาทีฟ ในต่างประเทศ "ฮาร์ดเดอร์ทูบรีด" ปรากฏในชาร์ตซิงเกิลแห่งสหราชอาณาจักรในวันที่ 31 มกราคม ค.ศ. 2004 ที่อันดับ 13 เพลงอยู่ในชาร์ตนาน 7 สัปดาห์ ซิงเกิลยังติดชาร์ตในประเทศเนเธอร์แลนด์ สวีเดน ออสเตรเลีย และนิวซีแลนด์ด้วย
มิวสิกวิดีโอ

มิวสิกวิดีโอเพลง "ฮาร์ดเดอร์ทูบรีด" กำกับโดยมาร์ก เวบบ์ ซึ่งต่อมาได้ทำงานกับวงในวิดีโอเพลง "กูดไนต์กูดไนต์" ด้วย วิดีโอเผยแพร่ครั้งแรกในวันที่ 19 สิงหาคม ค.ศ. 2002
วิดีโอมุ่งความสนใจที่วงมารูนไฟฟ์กำลังเล่นเพลงในบ้านหรือโรงงานที่มีไฟสลัว ตลอดเนื้อเรื่องในวิดีโอ สิ่งของต่าง ๆ เช่น ลูกดอกบนกระดานลูกดอก เทียนไข รูปภาพ หรือแม้แต่สมาชิกในวงและเครื่องดนตรีของพวกเขาถูกแสดงแบบเลือนหายและปรากฏ (fade in and out) เมื่อเขามาถึงสุดทางเดิน เขาเผชิญหน้ากับกำแพงที่ส่องแสงไฟขนาดเล็กออกมา และจากนั้นเขาเหวี่ยงกีตาร์ไว้ข้างหลัง และเอามือตบกำแพง จากนั้นกล้องก็ตัดไปยังฉากที่วงกำลังเล่นดนตรีอย่างไว และไฟก็ริบหรี่ลงทันใด
รายชื่อแทร็ก

| ลำดับ | ชื่อเพลง | ยาว |
| --- | --- | --- |
| 1. | "ฮาร์ดเดอร์ทูบรีด" |   |
| 2. | "ฮาร์ดเดอร์ทูบรีด" (วิดีโอ) |   |
| 3. | "แร็กดอล" |   |
| 4. | "ซีเคร็ต" |   |
ชาร์ต

Illegal chart entered Germany2|79
| ชาร์ต (2002–03)  | ตำแหน่ง สูงสุด  |
| --- | --- |
ออสเตรเลีย (ARIA) : 37
Ireland (IRMA) : 34
Italy (FIMI) : 28
Netherlands (Single Top 100) : 86
New Zealand (Recorded Music NZ) : 33
Scotland (OCC) : 11
Sweden (Sverigetopplistan) : 54
UK Singles (OCC) : 13
UK Rock & Metal (OCC) : 6
US Billboard Hot 100 : 18
US Adult Top 40 (Billboard) : 15
US Alternative Airplay (Billboard) : 31
US Mainstream Top 40 (Billboard) : 5
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000^ |
| United States (RIAA) | Platinum | 1,318,000 |
 ^ตัวเลขการจัดส่งขึ้นอยู่กับการรับรองเพียงอย่างเดียว
ฮาร์เวสต์มูน: เฟรนด์ออฟมิเนอร์รัลทาวน์

| --- | --- |
กล่องเกมที่จำหน่ายในอเมริกาเหนือ
ผู้พัฒนา: มาร์เวลัส อินเตอร์แอคทีฟ
ผู้จัดจำหน่าย: JP: มาร์เวลัส อินเตอร์แอคทีฟ NA/EU: แนตซูเมะ AU: นินเท็นโด ออสเตรเลียภาคทำใหม่JP: มาร์เวลัส อินเตอร์แอคทีฟ NA: เอกซ์ซีดเกม EU: มาร์เวลัส ยุโรป
ผู้สนันสนุน: ยาซูฮิโระ วาดะ
ผู้ออกแบบ: มิกิ มิยางิ
ศิลปิน: อิกูซะ มัตสึยามะ
ผู้แต่งเพลง: ไอ ยามาชิตะ
ชุด: ฮาร์เวสต์มูน
แพลตฟอร์ม: เกมบอยอัดวานซ์ ภาคทำใหม่ นินเท็นโด สวิตช์ ไมโครซอฟต์ วินโดวส์ เอกซ์บอกซ์วัน เพลย์สเตชัน 4
วันที่ออกจำหน่าย: เกมบอยอัดวานซ์ 18 เมษายน 2003  เฟรนด์ออฟมิเนอร์รัลทาวน์JP: 18 เมษายน 2003 NA: 17 พฤศจิกายน 2003 EU: 26 มีนาคม 2004มอร์เฟรนด์ออฟมิเนอร์รัลทาวน์JP: 12 ธันวาคม 2003 NA: 26 กรกฎาคม 2005 ภาคทำใหม่ 17 ตุลาคม 2019 นินเท็นโด สวิตช์JP: 17 ตุลาคม 2019 PAL: 10 กรกฎาคม 2020 NA: 14 กรกฎาคม 2020ไมโครซอฟท์ วินโดวส์ทั่วโลก: 10 กรกฎาคม 2020เอกซ์บอกซ์วันPAL: 25 ตุลาคม 2021 NA: 26 ตุลาคม 2021 JP: 27 ตุลาคม 2021เพลย์สเตชัน 4PAL: 15 ตุลาคม 2021 NA: 26 ตุลาคม 2021 JP: 25 พฤศจิกายน 2021 
ประเภท: จำลอง เล่นตามบทบาท
โหมด: ผู้เล่นคนเดียว
ฮาร์เวสต์มูน: เฟรนด์ออฟมิเนอร์รัลทาวน์ (อังกฤษ: Harvest Moon: Friends of Mineral Town) เป็นวิดีโอเกมที่พัฒนาและจัดจำหน่ายโดยมาร์เวลัส อินเตอร์แอคทีฟ สำหรับเล่นบนเครื่องเกมบอยอัดวานซ์ ซึ่งจัดจำหน่ายครั้งแรกในประเทศญี่ปุ่น เมื่อวันที่ 18 เมษายน 2003 ต่อมาได้มีการจัดจำหน่ายในอเมริกาเหนือโดยแนตซูเมะ เมื่อวันที่ 17 พฤศจิกายน 2003 และได้จัดจำหน่ายในยุโรปโดยนินเท็นโด เมื่อวันที่ 26 มีนาคม 2004 ภายหลังได้จัดจำหน่ายเพื่อเล่นบนเวอร์ชวลคอนโซลสำหรับเครื่องวียู เมื่อวันที่ 11 มิถุนายน 2015
ฮาร์เวสต์มูน: เฟรนด์ออฟมิเนอร์รัลทาวน์ เป็นตัวเกมแรกในชุดเกมฮาร์เวสต์มูน สำหรับเครื่องเกมบอยอัดวานซ์ และเป็นภาคทำใหม่จากฮาร์เวสต์มูน: แบ็คทูเนเจอร์ ส่วน "สตอรีออฟซีซันส์: เฟรนด์ออฟมิเนอร์รัลทาวน์" เป็นภาคทำใหม่จากตัวเกมนี้ ซึ่งจัดจำหน่ายโดยเอกซ์ซีดเกม ในอเมริกาเหนือ และมาร์เวลัส ยุโรป ในยุโรป
เนื้อเรื่อง

ตัวละครของผู้เล่นเป็นตัวละครหลักของเกมซึ่งไม่มีชื่อเริ่มต้น ในฉากบทนำตัวละครหลักเป็นหนุ่มน้อยที่อาศัยอยู่ในตัวเมือง ซึ่งพ่อแม่ของเขาได้พามาแวะเที่ยวแถวชนบท ในระหว่างการเดินทางนั้น ตัวละครได้เดินหลงทางจนมาอยู่ในฟาร์มของชายชราคนหนึ่งในเมืองมิเนอร์รัลทาวน์ ชายชราผู้นั้นจึงช่วยติดต่อกับพ่อแม่ของเขา และแนะนำให้ตัวละครและครอบครัวมาพักอาศัยเป็นเวลาสองสามวัน ด้วยการที่ชายชรานั้นไม่มีครอบครัวอยู่แล้ว พ่อแม่ของตัวละครจึงเห็นด้วยและตัดสินใจอาศัยอยู่ในฟาร์มเป็นระยะเวลาหนึ่ง
ในช่วงเวลานั้น ตัวละครได้เล่นกับสาวน้อยคนหนึ่ง และทั้งสองก็ได้กลายเป็นเพื่อนกันในเวลาต่อมา หลังจากที่ตัวละครได้เดินทางออกจากเมืองมิเนอร์รัลทาวน์ เขาก็ได้เขียนจดหมายถึงชายชราคนนั้นอยู่เรื่อยมา วันหนึ่งเมื่อตัวละครได้เติบโตขึ้น เขาก็สังเกตว่าชายชราคนนั้นไม่ได้เขียนจดหมายมาเป็นระยะหนึ่ง ตัวละครจึงได้เดินทางไปยังเมืองมิเนอร์รัลทาวน์ เมื่อไปถึงก็พบว่าฟาร์มของชายชรานั้นอยู่ในสภาพถูกทิ้งร้าง และก็ได้ทราบว่าชายชรานั้นได้เสียชีวิตไปช่วงครึ่งปีก่อนแล้ว ท่านนายกเทศมนตรีเมืองมิเนอร์รัลทาวน์จึงได้พูดคุย และบอกกับตัวละครว่าเจ้าของฟาร์มได้ตั้งใจทิ้งฟาร์มของเขาไว้ให้กับตัวละคร เขาจึงตัดสินใจที่จะปรับปรุงสภาพของฟาร์มให้ดีขึ้น ซึ่งเป็นจุดเริ่มต้นของเกม
โดยผู้เล่นจะมีบทบาทเป็นเจ้าของฟาร์ม ซึ่งมีเป้าหมายจากการสร้างรายได้ในการจำหน่ายผลผลิต และเลี้ยงปศุสัตว์ในฟาร์ม
การรับรอง

ไอจีเอ็นให้คะแนนตัวเกมที่ 8.9 หรือ "เยี่ยม" โดยกล่าวว่าตัวเกมนั้น "ดึงดูดใจกว่าที่คิด" และการนำเสนอด้านกราฟิกของการโคจรจากกลางวันไปยังกลางคืนนั้นทำได้ดีมาก ส่วนเกมแรงกิงส์ให้คะแนนรวมที่ 82% จากผู้วิจารณ์ 31 ราย และเมทาคริติกให้คะแนนที่ 81/100 จากผู้วิจารณ์ 25 ราย
ทั้งนี้ไอจีเอ็นให้คะแนนตัวเกมฮาร์เวสต์มูน: มอร์เฟรนด์ออฟมิเนอร์รัลทาวน์ที่ 8.5 โดยระบุว่าตัวเกมมีเนื้อเรื่องและองค์ประกอบคล้ายกับฮาร์เวสต์มูน: เฟรนด์ออฟมิเนอร์รัลทาวน์ พร้อมให้ความคิดเห็นว่า “แต่ก็ยังคงเยี่ยมและเป็นประสบการณ์ที่น่าแนะนำอย่างยิ่ง” เกมแรงกิงส์ให้คะแนนรวมที่ 79.36% จากผู้วิจารณ์ 14 ราย และเมทาคริติกให้คะแนนที่ 82/100 จากผู้วิจารณ์ 8 ราย
ฮาร์เวสต์มูน: มอร์เฟรนด์ออฟมิเนอร์รัลทาวน์

ฮาร์เวสต์มูน: มอร์เฟรนด์ออฟมิเนอร์รัลทาวน์ (อังกฤษ: Harvest Moon: More Friends of Mineral Town) เป็นภาคผู้หญิงของฮาร์เวสต์มูน: เฟรนด์ออฟมิเนอร์รัลทาวน์ ซึ่งจัดจำหน่ายในญี่ปุ่น เมื่อวันที่ 12 ธันวาคม 2003 และในอเมริกาเหนือ เมื่อวันที่ 26 กรกฎาคม 2005
ในฉากบทนำของเกมนี้ ตัวละครหลักจะเป็นผู้หญิงคนหนึ่งที่อาศัยอยู่ในตัวเมือง ในขณะที่กำลังอ่านหนังสือพิมพ์อยู่นั้น ตัวละครก็เห็นหัวข้อโฆษณาหนึ่งเกี่ยวกับฟาร์มที่สวยงามแห่งหนึ่ง และด้วยความตื่นเต้นกับโอกาสที่จะได้ใช้ชีวิตในชนบท ตัวละครจึงตัดสินใจที่จะซื้อมาครอบครองไว้ และเมื่อได้มาแวะดูฟาร์มดังกล่าว ก็พบว่าตัวละครนั้นถูกหลอก เพราะว่าฟาร์มที่ตั้งใจจะซื้อนั้น กลับอยู่ในสภาพถูกทิ้งร้าง และจะต้องได้รับการปรับปรุงใหม่ทั้งหมด ด้วยการที่ตัวละครได้ลาออกจากงานและขายห้องชุดไปแล้ว จึงตัดสินใจจะบูรณะให้ฟาร์มกลับมาในสภาพสมบูรณ์แบบมากที่สุดเท่าที่จะทำได้อีกครั้ง ซึ่งเป็นจุดเริ่มต้นของเกม
ตัวเกมนั้นเหมือนกับภาคต้นฉบับแทบทุกอย่าง ยกเว้นเพียงเนื้อเรื่องที่เปลี่ยนจากตัวละครผู้ชาย โดยปรับเปลี่ยนระบบเกมให้สามารถแต่งงานกับหนึ่งในผู้ชายทั้งแปดแทน และการปรับปรุงเพิ่มเติมในบางส่วน
ภาคทำใหม่

สตอรีออฟซีซันส์: เฟรนด์ออฟมิเนอร์รัลทาวน์ (อังกฤษ: Story of Seasons: Friends of Mineral Town) เป็นภาคทำใหม่ด้วยระบบกราฟิกสามมิติ ซึ่งจัดจำหน่ายสำหรับเล่นบนเครื่องนินเท็นโด สวิตช์ ในญี่ปุ่น เมื่อวันที่ 17 ตุลาคม 2019 ในยุโรป เมื่อวันที่ 10 กรกฎาคม 2020 และในอเมริกาเหนือ เมื่อวันที่ 14 กรกฎาคม 2020 พร้อมรุ่นสำหรับเล่นบนไมโครซอฟท์ วินโดวส์ ซึ่งจัดจำหน่ายทั่วโลกในวันเดียวกัน ภายหลังได้จัดจำหน่ายสำหรับเล่นบนเครื่องเอกซ์บอกซ์วันและเพลย์สเตชัน 4 ในยุโรป เมื่อวันที่ 15 ตุลาคม 2021 ในอเมริกาเหนือ เมื่อวันที่ 26 ตุลาคม 2021 ส่วนในญี่ปุ่นนั้น จัดจำหน่ายสำหรับเล่นบนเครื่องเอกซ์บอกซ์วัน เมื่อวันที่ 27 ตุลาคม 2021 และบนเครื่องเพลย์สเตชัน 4 เมื่อวันที่ 25 พฤศจิกายน 2021
ปกกล่องเกมในเวอร์ชันอเมริกาเหนือ
จันทระ พหาทุร ฑางคี

| จันทระพะหาทุร ฑางคี |
| --- | --- |
ฑางคีเมื่อปี 2012
เกิด: 30 พฤศจิกายน ค.ศ. 1939(1939-11-30) สัลยัน ประเทศเนปาล
เสียชีวิต: 3 กันยายน ค.ศ. 2015(2015-09-03) (75 ปี) ปาโกปาโก อเมริกันซามัว
อาชีพ: เกษตรกร, ช่างศิลป์
มีชื่อเสียงจาก: มนุษย์ผู้ใหญ่ที่ตัวเตี้ยที่สุดในโลก
ส่วนสูง: 54.6 ซm (1 ft 9 1⁄2 in)
จันทระ พหาทุร ฑางคี (เนปาล: चन्द्रबहादुर डाँगी; Chandra Bahadur Dangi [t͡sʌndraˈbaːdur ˈɖãŋɡi] ( ฟังเสียง), 30 พฤศจิกายน 1939 – 3 กันยายน 2015) เป็นชายชาวเนปาลที่เป็นมนุษย์ที่ตัวเตี้ยที่สุดในโลกเท่าที่เคยมีบันทึกไว้ ด้วยส่วนสูง 54.6 เซนติเมตร (1 ฟุต 9 1⁄2 นิ้ว) เขาทำลายสถิติเดิมซึ่งเป็นของ คุล โมฮาเมด (1957–1997) ซึ่งสูง 57 เซนติเมตร (1 ฟุต 10 นิ้ว)*
ฑางคีมาอยู่ในความสนใจของสื่อหลังผู้รับเหมาไม้คนหนึ่งเจอเขาในหมู่บ้าน ในอำเภอฑาง ประเทศเนปาล เขาได้รับตำแหน่งมนุษย์ผู้ใหญ่ที่เตี้ยที่สุดเท่าที่เคยบันทึกไว้ หลังจากการวัดส่วนสูงของเขาอย่างเป็นทางการในเดือนกุมภาพันธ์ 2012 ก่อนจะได้รับการบันทึกชื่อใน บันทึกสถิติโลกกินนิส
ชีวประวัติ

ฑางคีเกิดในสัลยัน อำเภอสัลยัน ประเทศเนปาล เมื่อวันที่ 30 พฤศจิกายน 1939 ไม่เป็นที่ทราบแน่ชัดว่าภาวะทางการแพทย์ใดที่ทำให้เขาหยุดสูง เขามีพี่น้องเป็นชายห้าคน หญิงสองคน สามคน ทั้ลหมดเป็นผู้ชาย มีส่วนสูงไม่ถึง 1.22 m (4 ft) ส่วนคนที่เหลือมีส่วนสูงปกติ
ฑางคีอาศัยอยู่ในหมู่บ้านรีมโขลี (Reemkholi) ซึ่งเป็นหมู่บ้านห่างไกล ตั้งอยู่ห่างไป 400 กิโลเมตร (250 ไมล์) จากกรุงกาฐมาณฑุ ก่อนที่เขาจะได้รับการขึ้นทะเบียนสถิติโลกในปี 2012 เป็นมนุษย์ที่ตัวเล็กที่สุดในโลกนั้น เขาไม่เคยเดินทางออกจากหมู่บ้านบ้านเกิดของเขาเลย เขาประกอบอาชีพเป็นช่างทอผ้า หลังได้รับตำแหน่งมนุษย์ตัวเล็กที่สุดในโลก เขากล่าวว่าตนเองต้องการจะเดินทางไปยังทุกพื้นที่ของประเทศเนปาล และทั่วโลก รวมถึงเคยระบุว่าการได้เป็นมนุษย์ที่ตัวเล็กที่สุดในโลกและเป็นพลเมืองของเนปาล เขาอยากจะใช้สถานะของเขาเพื่อสร้างชื่อเสียงให้กับประเทศตนเอง
ในปี 2012 ซึ่งเขาได้รับการขึ้นทะเบียน เขาอายุ 72 ปี ในปีเดียวกันเขายังได้พบกับชโยติ อัมเค สตรีที่ตัวเล็กที่สุดในโลก ชาวเมืองนาคปุระ ประเทศอินเดีย ทั้งคู่ถ่ายรูปด้วยกันสำหรับหนังสือสถิติโลกกินนิสฉบับที่ 57 ปี 2013
ฑางคีเสียชีวิตในอเมริกันซามัวในวันที่ 3 กันยายน 2015 สิริอายุ 75 ปี ที่โรงพยาบาลเวชศาสตร์เขตร้อนลินดัน บี. จอห์นสัน ในพาโกพาโก โดยไม่มีการเปิดเผยสาเหตุการเสียชีวิต กระนั้น เดอะกาฐมาณฑุโปสต์ เคยรายงานว่าเชาเจ็บป่วยด้วยปอดบวมมาก่อนหน้า
แหล่งข้อมูลอื่น

Shortest Man of the World Chandra Bahadur Dangi เก็บถาวร 11 สิงหาคม 2014 ที่ เวย์แบ็กแมชชีน
| ก่อนหน้า |  | จันทระ พหาทุร ฑางคี |  | ถัดไป |
| --- | --- | --- | --- | --- |
| จุนรี บาลาวิง |  | มนุษย์ที่ตัวเตี้ยที่สุดที่ได้รับการรับรอง  (2012–2015) |  | จุนรี บาลาวิง |
| คุล โมฮาเมด |  | มนุษย์ผู้ใหญ่ที่ตัวเตี้ยที่สุดในประวัติศาสตร์  (2012–ปัจจุบัน) |  | - |
ฮินเดินบวร์คโอเมิน

ฮินเดินบวร์คโอเมิน (อังกฤษ: Hindenburg Omen) เป็นรูปแบบการวิเคราะห์ทางเทคนิคที่เชื่อว่าสามารถทำนายการตกอย่างรวดเร็วของตลาดหลักทรัพย์ได้ สร้างขึ้นโดยนักคณิตศาสตร์ จิม เมียกกะ (James Richard Miekka) ซึ่งได้รับการตั้งชื่อตามวินาศภัยฮินเดินบวร์คที่เกิดขึ้นเมื่อวันที่ 6 พฤษภาคม พ.ศ. 2480 โดยเคนเนดี แกมเมจ (Kennedy Gammage) เพื่อนของเขา
ประวัติ

ทฤษฎีนี้มีพื้นฐานส่วนใหญ่มาจากดัชนี High Low Logic Index (HLLI) ของนอร์แมน ฟอสแบค (Norman George Fosback) ค่าของ HLLI คือค่าที่น้อยกว่าระหว่างค่าสูงสุดใหม่หรือค่าต่ำสุดใหม่ของดัชนีตลาดหลักทรัพย์นิวยอร์ก หารด้วยจำนวนของหลักทรัพย์ที่มีการซื้อขายในตลาด และทำการปรับเรียบโดยใช้ค่าเฉลี่ยเคลื่อนที่แบบเอกซ์โพเนนเชียลที่เหมาะสม ทฤษฎีนี้ได้รับการนำเสนอโดยจิม เมียกกะ
กลไก

รูปแบบนี้เป็นการผสมผสานของปัจจัยทางเทคนิคต่าง ๆ ที่พยายามวัดความสมบูรณ์ของตลาดหลักทรัพย์นิวยอร์ก (NYSE) และขยายไปยังตลาดหลักทรัพย์อื่นทั่วไป เป้าหมายของตัวบ่งชี้คือการระบุความน่าจะเป็นที่เพิ่มขึ้นของการตกอย่างรวดเร็วของตลาด
เหตุผลก็คือภายใต้ "สภาวะปกติ" หลักทรัพย์จำนวนมากอาจสร้างจุดสูงสุดใหม่ประจำปีหรือจุดต่ำสุดใหม่ประจำปี แต่ไม่ใช่ทั้งสองอย่างในเวลาเดียวกัน เนื่องจากตลาดที่ดีมีระดับความสม่ำเสมอไม่ว่าจะขึ้นหรือลง การมีอยู่ของจุดสูงสุดใหม่และจุดต่ำสุดใหม่พร้อมกันอาจส่งสัญญาณถึงปัญหา
กลไก > หลักเกณฑ์

จำนวนระดับสูงสุดใหม่รายวันของตลาดหลักทรัพย์นิวยอร์กในรอบ 52 สัปดาห์ และจำนวนระดับต่ำสุดใหม่รายวันของตลาดในรอบ 52 สัปดาห์ ต่างก็มากกว่าเกณฑ์ (เสนอที่ร้อยละ 2.8)
ดัชนีตลาดหลักทรัพย์นิวยอร์ก มีค่ามากกว่าเมื่อ 50 วันทำการซื้อขายที่ผ่านมา และอัตราการเปลี่ยนแปลง (Rate of Change, ROC) 50 วันควรเป็นค่าบวก เดิมทีค่านี้แสดงเป็นค่าเฉลี่ยเคลื่อนที่ 10 สัปดาห์ที่เพิ่มขึ้น
ตามกฎแล้ว ยิ่งเงื่อนไขที่ระบุไว้ข้างต้นเกิดขึ้นในกรอบเวลาที่สั้นลง และยิ่งจำนวนเงื่อนไขที่สังเกตได้ในกรอบเวลานั้นมากขึ้นเท่าใด ผลกระทบก็จะยิ่งรุนแรงขึ้นเท่านั้น หากมีการสังเกตสภาวะต่าง ๆ (แต่ไม่ใช่ทั้งหมด) เกิดขึ้นซ้ำหลายครั้งภายในไม่กี่สัปดาห์ นั่นเป็นตัวบ่งชี้ที่ชัดเจนกว่าการสังเกตพบสภาวะทั้งหมดได้เพียงครั้งเดียวในช่วงระยะเวลา 30 วัน
ดูเพิ่ม

ดัชนีวิกซ์ – ดัชนีความผันผวนของตลาดซื้อขายอนุพันธ์ Chicago Board Options Exchange Market
ฮาเอะ บุน บุน จิ๊กโก๋กลับใจ!?

| --- | --- |
ฮาเอะ บุน บุน จิ๊กโก๋กลับใจ!?
南風!BunBun
ชื่อภาษาอังกฤษ: HAE! BUNBUN
แนว: แอ็คชัน, ตลก
มังงะ
เขียนโดย: ฮิเดยูกิ โยเนฮาระ
สำนักพิมพ์:  อากิตะโชเต็น    วิบูลย์กิจ
ฮาเอะ บุน บุน จิ๊กโก๋กลับใจ!? (ญี่ปุ่น: 南風!BunBun) (อังกฤษ: HAE! BUNBUN)  เป็นผลงานการ์ตูนแนวแอ็คชัน สอดแทรกด้วยมุกตลก ของ ฮิเดยูกิ โยเนฮาระ นักวาดการ์ตูนชาวญี่ปุ่น ผู้เขียนเรื่อง แสบกว่านี้มีอีกไหม, เต็มพิกัดสลัดจอมลุย, ผู้พิชิตทางตัน
เนื้อเรื่องเล่าถึงชีวิตของนักเรียนที่เก่งทางด้านต่อยตี แต่พอเลื่อนชั้นขึ้นมัธยมปลาย กลับพยายามที่จะเลิกเกกมะเหรกเกเร แล้วหันมาเอาดีทางการเรียนแทนเพื่อจะสอบเข้ามหาวิทยาลัย
เดิมทีเรื่องฮาเอะ บุน บุน จิ๊กโก๋กลับใจ!? เป็นการ์ตูนรายสัปดาห์ตีพิมพ์ในนิตยสารโชเน็นแชมเปี้ยนรายสัปดาห์ โดยสำนักพิมพ์อากิตะโชเต็น ตั้งแต่ปี พ.ศ. 2548 รวมทั้งสิ้น 35 ตอน และเรียบเรียงใหม่เป็นฉบับรวมเล่มทั้งหมด 4 เล่มด้วยกัน หลังจากนั้นวิบูลย์กิจได้นำมาแปลเป็นภาษาไทยลงนิตยสารรายสัปดาห์ วีว่าฟรายเดย์ ก่อนจะตีพิมพ์เป็นฉบับรวมเล่ม 4 เล่มจบเช่นเดียวกับทางญี่ปุ่น โดยฉบับรวมเล่มภาษาไทยนี้ตีพิมพ์แบบเปิดหน้ากระดาษจากซ้ายไปขวาตามอย่างต้นฉบับภาษาญี่ปุ่น
ข้อมูลอื่นๆ > มาริดากะ

เป็นชื่อแก๊งอันธพาลในอดีต เกิดจากการรวมกลุ่มของเด็กเกที่เรียนจบเพียงชั้น ม.ต้น หลังจากไปมั่วสุมในเขตฐานทัพอเมริกาที่ร้างไปแล้ว ก็ไปพบกับเด็กสาวคนหนึ่งที่พวกเขาไม่รู้จักชื่อ ซึ่งแท้จริงคือ รันซากิ คาโยโกะ คลอดลูกที่เกิดกับฮิราโมโตะในผับร้างที่ชื่อ "อยากให้มาริลีน มอนโร โอบกอด" ซึ่งชื่อย่อในภาษาญี่ปุ่นของผับดังกล่าวอ่านได้ว่า "มาริดากะ" โดยพวกบุนกะ, พ่อของโฮริงุจิ และฮิราโมโตะเป็นคนคิดชื่อนี้ขึ้น เมื่อคาโยโกะคลอดลูกออกมาก็เสียชีวิตทันที พวกเด็กเกเหล่านั้นจึงเก็บเด็กทารกที่เกิดใหม่คนนั้นมาเลี้ยง ซึ่งก็คือรันเป และเด็กคนนั้นก็ได้ชื่อว่าเป็น "เด็กมาริดากะ" บุนกะและพ่อของโฮริงุจิมาพบรันเปและกลุ่มเด็กเกเหล่านั้นในภายหลัง พวกเขาทั้งคู่ต่างรู้สึกผิดที่ไม่ได้ติดต่อกับคาโยโกะ และไม่ได้ให้การช่วยเหลือได้ทันเวลา ทำให้ทั้งคู่รวมทั้งกลุ่มเด็กเกตัดสินใจหางานทำ โดยอาศัยทำงานกับพ่อของบุนกะที่ร้านขายมีดฮาเอะ และเริ่มรับจ้างทำงานทั่วไป จนกระทั่งบุนกะและพ่อของโฮริงุจิต่างคนต่างมีครอบครัวจึงแยกย้ายกัน กลุ่มเด็กเกที่ร่วมหัวจมท้ายกับร้านขายมีดฮาเอะแต่ต้นก็แยกย้ายกันไปหางานทำ แต่ก็ไม่สามารถทำงานสุจริตได้ จึงออกจี้ปล้น ชิงทรัพย์ ก่ออาชญากรรมทั่วประเทศ ส่วนหนึ่งเพื่อหาเงินมาเลี้ยงรันเป โดยกลุ่มเด็กเกเหล่านั้นได้เรียกแทนตัวเองว่า "แก๊งมาริดากะ" ตามชื่อสถานที่ที่พวกเขาเริ่มรวมตัวกัน เวลาผ่านไปหลายสิบปี เรื่องราวเหล่านี้กลายเป็นตำนานคนเมืองที่เล่ากันปากต่อปาก มีทั้งเรื่องเล่าที่บอกกล่าวถึงความชั่วร้ายของสิ่งที่แก๊งนี้ทำ ในขณะที่อีกด้านก็ว่าเป็นโจรคุณธรรม
รายชื่อตอนต่างๆ

จากการตีพิมพ์เรื่องฮาเอะ บุน บุน จิ๊กโก๋กลับใจ!? เป็นภาษาไทยทั้งหมด 4 เล่ม มีชื่อตอนต่างๆ ดังนี้
เล่ม 1 มี 8 ตอน
ฮาเอะ บุนเป
พ่อ
แม่
พี่สาว
วาโกะจังข้างบ้าน
คนดัง
นัตสึกิ นัตสึ
เพื่อนสมัยเด็ก
เล่ม 2 มี 9 ตอน
เหล่าร้าย
ร้านขายมีดฮาเอะ
บอดี้การ์ด
ซานาดะ ริวกิ
ออกปฏิบัติงาน
ชักชวน
เตรียมใจ
ซัดดะ
ป้ายยี่ห้อ
เล่ม 3 มี 9 ตอน
ช่วยชีวิต
ความหลัง
พ่อ?
อาจารย์
กำจัด
ชนแล้วหนี
ความแค้น
รู้ดำรู้แดง
เซจิกระสุนปืน
เล่ม 4 มี 9 ตอน
เซจิ
ข่าวสาร
รันเป
แสดงดนตรีสด
มาริดากะ
สู้ชี้ขาด
ลูกชาย
ลาก่อน
ตำนาน
เกร็ดเล็กเกร็ดน้อย

ชื่อตอนต่างๆ ในเรื่องขึ้นต้นด้วยคำว่า ปัญหา แทนการใช้คำนับตอนทั่วๆไป
เสื้อก่อสร้างที่เป็นเครื่องหมายสมาชิกแก๊งร้านมีดฮาเอะ มีหลายสี อย่างน้อย 4 สี คือ แดง, ส้ม, เหลือง, ฟ้า ดูได้จากภาพสีหน้าปกของการ์ตูนเรื่องนี้ทั้ง 4 เล่ม
ฮิดาลโก้: ฝ่านรกทะเลทราย

| ฮิดาลโก้: ฝ่านรกทะเลทราย |
| --- | --- |
ใบปิดภาพยนตร์
กำกับ: โจ จอห์นสตัน
เขียนบท: จอห์น ฟัสโก้
อำนวยการสร้าง: เคซี ซิลเวอร์
นักแสดงนำ:   วิกโก มอร์เทนเซน  อุมัร อัชชะรีฟ  ซาอิด แท็กมาอูอิ 
กำกับภาพ: เชลลีย์ จอห์นสัน
ตัดต่อ: โรเบิร์ต ดัลวา
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง: ทัชสโตน พิกเจอส์ เคซี ซิลเวอร์ โปรดักชั่น 
ผู้จัดจำหน่าย: บวยนา วิสต้า พิกเชอส์
วันฉาย: 5 มีนาคม ค.ศ. 2004 (2004-03-05)
ความยาว: 136 นาที
ประเทศ: สหรัฐอเมริกา โมร็อกโก
ภาษา: อังกฤษ อาหรับ ลาโกต้า
ทุนสร้าง: 100 ล้านดอลลาร์สหรัฐ
ทำเงิน: 108.1 ล้านดอลลาร์สหรัฐ
ฮิดาลโก้: ฝ่านรกทะเลทราย (อังกฤษ: Hidalgo) เป็นภาพยนตร์มหากาพย์แนวอิงชีวประวัติที่ออกฉายในปี ค.ศ. 2004 ที่สร้างจากตำนานของแฟรงก์ฮอปกินส์นักขี่ระยะไกลชาวอเมริกันและมัสแตงอีดัลโกของเขา เล่าถึงการแข่งม้าของฮอปกินส์ในอาระเบียในปี ศ.ศ. 1891 เมื่อเทียบกับชาวเบดูอินที่ขี่ม้าอาหรับสายเลือดบริสุทธิ์ ภาพยนตร์เรื่องนี้เขียนบทโดย จอห์น ฟัสโก้ และกำกับโดย โจ จอห์นสตัน นำแสดงโดย วิกโก มอร์เทนเซน, ซูเลกกา โรบินสัน, และ อุมัร อัชชะรีฟ
ฮิดาลโก้: ฝ่านรกทะเลทราย จัดจำหน่ายโดย บวยนา วิสต้า พิกเชอส์ เข้าฉายเมื่อวันที่ 5 มีนาคม ค.ศ. 2004 เมื่อออกฉายภาพยนตร์เรื่องนี้ได้รับการวิจารณ์ที่หลากหลายและทำรายน้อยมากบนบ็อกซ์ออฟฟิศทำรายรับเพียง 108.1 ล้านดอลลาร์สหรัฐเทียบกับงบประมาณ 100 ล้านดอลลาร์สหรัฐ
แหล่งข้อมูลอื่น

ฮิดาลโก้: ฝ่านรกทะเลทราย ที่อินเทอร์เน็ตมูวีเดตาเบส
ฮิดาลโก้: ฝ่านรกทะเลทราย ที่บ็อกซ์ออฟฟิศโมโจ
ฮาวทูทิ้ง ทิ้งอย่างไรไม่ให้เหลือเธอ

| ฮาวทูทิ้ง ทิ้งอย่างไรไม่ให้เหลือเธอ |
| --- | --- |
ใบปิดภาพยนตร์
กำกับ: นวพล ธำรงรัตนฤทธิ์
เขียนบท: นวพล ธำรงรัตนฤทธิ์
อำนวยการสร้าง: นวพล ธำรงรัตนฤทธิ์
นักแสดงนำ: ชุติมณฑน์ จึงเจริญสุขยิ่ง ซันนี่ สุวรรณเมธานนท์ ษริกา สารทศิลป์ศุภา อาภาศิริ จันทรัศมี ถิรวัฒน์ โงสว่าง พัดชา กิจชัยเจริญ
กำกับภาพ: นิรมล รอสส์
ตัดต่อ: ชลสิทธิ์ อุปนิกขิต
ดนตรีประกอบ: ใจเทพ ร่าเริงใจ
บริษัทผู้สร้าง: เวรี่ แซด พิคเจอร์ส แฮปปี้ เอนดิ้ง ฟิล์ม  
ผู้จัดจำหน่าย: จีดีเอช ห้าห้าเก้า
วันฉาย: 26 ธันวาคม พ.ศ. 2562
ความยาว: 115 นาที
ประเทศ: ไทย
ภาษา: ไทย
ทำเงิน: 57 ล้านบาท
ฮาวทูทิ้ง ทิ้งอย่างไร..ไม่ให้เหลือเธอ (อังกฤษ: Happy old Year) เป็นภาพยนตร์ไทยแนวโรแมนติก-ดราม่า ที่ออกฉายในปี พ.ศ. 2562 เขียนบท อำนวยการสร้าง และกำกับโดยนวพล ธำรงรัตนฤทธิ์ นำแสดงโดยชุติมณฑน์ จึงเจริญสุขยิ่ง,  ซันนี่ สุวรรณเมธานนท์, ษริกา สารทศิลป์ศุภา, อาภาศิริ จันทรัศมี, ถิรวัฒน์ โงสว่าง และพัดชา กิจชัยเจริญ ผลิตโดยเวรี่ แซด พิคเจอร์ส และแฮปปี้ เอนดิ้ง ฟิล์ม จัดจำหน่ายโดยจีดีเอช ห้าห้าเก้า มีเพลงประกอบภาพยนตร์คือ "ทิ้งแต่เก็บ" ร้องโดยเดอะทอยส์ ภาพยนตร์เล่าเรื่องราวเกี่ยวกับ จีน (ชุติมณฑน์ จึงเจริญสุขยิ่ง) ที่ต้องการเคลียร์บ้านเพื่อรีโนเวต  แต่ก็มาเจอบางอย่างที่เป็นของเอ็ม แฟนเก่าของเธอ (ซันนี่ สุวรรณเมธานนท์) โดยทำรายได้ 57 ล้านบาท
นักแสดง

ซันนี่ สุวรรณเมธานนท์ รับบท เอ็ม
ชุติมณฑน์ จึงเจริญสุขยิ่ง รับบท จีน
อาภาศิริ นิติพน รับบท แม่ของจีนและเจย์
ษริกา สารทศิลป์ศุภา รับบท มี่
ถิรวัฒน์ โงสว่าง รับบท เจย์
พัดชา กิจชัยเจริญ รับบท พิงค์
งานสร้าง

นวพล ธำรงรัตนฤทธิ์ ผู้เขียนบทซึ่งชอบจัดบ้านในช่วงวันปีใหม่ และได้เริ่มทำสตอรีบอร์ดในช่วงนี้ด้วย จุดเริ่มต้นของบทมาจากตอนเก็บของทำให้นึกถึงเหตุการณ์เกี่ยวกับของนั้นหรือคนที่เกี่ยวข้องกับของนั้น จากจุดนี้คิดว่ามีความน่าสนใจพอที่จะทำหนังได้ ในตอนเขียนบทไม่ได้นึกถึงใครมาแสดง นักแสดงนำทั้ง 2 คน ก็ผ่านการทดสอบบทตามปกติ โดยพิจารณาจากคนที่ดูใกล้เคียงกับบท สำหรับบทของซันนี่ ที่รับบทเป็นแฟนเก่า เป็นตัวละครที่มีความคลุมเครือประมาณหนึ่ง นวพลเห็นว่าซันนี่ดูเหมาะสมกับบทนี้ และคิดว่าชีวิตจริงเขาเป็นแบบนั้นเหมือนกัน ส่วนบทของชุติมณฑน์ เป็นบทผู้หญิงที่แข็ง และเคยเห็นชุติมณฑน์แสดงใน ฉลาดเกมส์โกง  คิดว่าเหมาะสมกับบุคลิกนี้
การถ่ายทำ ใช้อัตราส่วนภาพ 3:2 ทำให้เห็นขอบดำซ้ายขวาตลอดทั้งเรื่อง เหตุผลคือต้องการให้หนังโฟกัสที่คนและหน้าคนเป็นส่วนใหญ่
การตอบรับ > คำวิจารณ์

อะเดย์ พูดถึงหนังเรื่องนี้ว่า "นวพลก็ยังคงประทับลายเซ็นของตัวเองไว้อย่างชัดเจน ทั้งจังหวะการแช่ภาพเพื่อดึงอารมณ์ การตัดต่อสุดกวน บทสนทนาที่เหมือนเราได้แอบฟังตัวละครคุยกัน และการลงไปสำรวจความสัมพันธ์ที่ครั้งนี้ร้าวลึกยิ่งกว่าเรื่องก่อนหน้า" เดลินิวส์  อธิบายหนังว่า "หนังที่เล่นกับความรู้สึกแบบสุดโต่ง ไม่ว่าจะเป็นดนตรีประกอบสันสันโทนสีหม่นหมอง สิ่งของแต่ละชิ้นสะท้อนภาพในอดีตออกมา"
ด้านการแสดง มติชน วิจารณ์นักแสดงนำทั้งสองว่า "ชุติมณฑน์ ที่นำเสนอตัวจีนออกมาได้อย่างพอดี ไม่มาก ไม่น้อย ซึ่งความเป็นตรงกลางนี่หละที่หายากที่สุด แต่ต้องชื่นชมที่เธอหาจนเจอ เธอรับบทได้หนักหน่วง นับว่าแบกไว้ทั้งเรื่องก็ได้...ส่วน ซันนี่ เรียกได้ว่าน้อยแต่มากของจริง อาจไม่มีบทเยอะ การแสดงของเขานำเราไปสู่อารมณ์เดียวกับตัวละครได้ไม่ยาก"
แหล่งข้อมูลอื่น

ฮาวทูทิ้ง ทิ้งอย่างไรไม่ให้เหลือเธอ ที่เฟซบุ๊ก
| ด ค กผลงานโดย นวพล ธำรงรัตนฤทธิ์ |
| --- | --- | --- |
| กำกับภาพยนตร์ |  36 (2555)  Mary is happy, Mary is happy (2556)  เดอะมาสเตอร์ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  Die Tomorrow (2560)  บีเอ็นเคโฟร์ตีเอต: เกิร์ลดอนต์คราย (2561)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
| อำนวยการสร้าง |  36 (2555)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
| บทภาพยนตร์ |  รถไฟฟ้า มาหานะเธอ (2552)  Top Secret วัยรุ่นพันล้าน (2554)  Home ความรัก ความสุข ความทรงจำ (2555)  36 (2555)  รัก 7 ปี ดี 7 หน (2555)  Mary is happy, Mary is happy (2556)  ฟรีแลนซ์..ห้ามป่วย ห้ามพัก ห้ามรักหมอ (2558)  Die Tomorrow (2560)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
การสังหารหมู่ที่ชอฮ์เชรอฆ

| การสังหารหมู่ที่ชอฮ์เชรอฆ |
| --- | --- |
รอยกระสุนบางส่วนในภายในที่เกิดเหตุที่มัสยิดชอฮ์เชรอฆ
สถานที่: ชีรอซ จังหวัดฟอร์ส ประเทศอิหร่าน
พิกัด: 29°36′35″N 52°32′35″E﻿ / ﻿29.60976°N 52.543°E﻿ / 29.60976; 52.543
วันที่: 26 ตุลาคม ค.ศ. 2022 (2022-10-26)
เป้าหมาย: ผู้นับถือนิกายชีอะฮ์
ประเภท: การกราดยิงหมู่
อาวุธ: ไรเฟิลแบบ AKMS
ตาย: 15
เจ็บ: 40+
ผู้ก่อเหตุ: รัฐอิสลามอ้างความรับผิดชอบ
จำนวนก่อเหตุ: มือปืน 1 คนที่ถูกทางเจ้าหน้าที่ความปลอดภัยอิหร่านสังหาร
เหตุจูงใจ:  การก่อการร้ายอิสลาม  ความรู้สึกต่อต้านชีอะฮ์ 
ในวันที่ 26 ตุลาคม 2022 สื่ออิหร่านรายงานว่ามีผู้เสียชีวิต 13 ราย ในเหตุกราดยิงหมู่ที่มัสยิดชอฮ์เชรอฆ แหล่งจาริกแสวงบุญของนิกายชีอะฮ์ในเมืองชีรอซ ประเทศอิหร่านตอนใต้
รอยเตอส์รายงานว่าในวันเดียวกันนั้น รัฐอิสลามได้ออกประกาศอ้างความรับผิดชอบในเหตุโจมตีนี้ ส่วนเจ้าหน้าที่ของรัฐกล่าวโทษว่าผู้ก่อเหตุคือผู้ประท้วงกรณีการเสียชีวิตของแมฮ์ซอ แอมีนี
ชาวอิหร่านจำนวนมากเคลือบแคลงใจต่อเหตุการณ์นี้ มองว่าเป็นการก่อเหตุร้ายแรงเพื่อสร้างความชอบธรรม เพื่อโจมตีผู้ประท้วงและป้องกันไม่ให้มีการประท้วงเกิดขึ้นที่สุสานกษัตริย์ซีรัสมหาราชซึ่งมีแผนว่าจะจัดขึ้นในวันเดียวกัน รายงานของเครือข่ายข่าววีโอเอภาษาเปอร์เซีย ผู้ประท้วงชาวอิหร่านจำนวนหนึ่งมองว่าการจัดฉากการโจมตีนี้มีขึ้นเพื่อเบี่ยงเบนความสนใจของสาธารณชนจากการประท้วงต่อต้านรัฐบาลที่ดำเนินไปอยู่ทั่วประเทศ สถาบันวิทยาการสงครามระบุว่ามีความเป็นไปได้สูงที่รัฐอิหร่านจะจัดฉากการสังหารหมู่ขึ้นเพื่อระงับการประท้วงลง และเบี่ยงเบน "ความสนใจสาธารณะไปจากการประท้วง และพุ่งเป้าความโกรธไปยังผู้ก่อเหตุที่เป็นต่างชาติอย่างรัฐอิสลามหรือซาอุดิอาระเบีย"
มหาสมุทร

การแบ่งมหาสมุทรตามแบบต่างๆ
แผ่นที่กายภาพก้นทะเล
มหาสมุทร (อังกฤษ: ocean) เป็นผืนน้ำทะเลขนาดใหญ่เชื่อมต่อกัน และครอบคลุมพื้นที่ประมาณ 3 ใน 4 (71%) ของพื้นผิวโลก มหาสมุทรเรียงตามลำดับขนาดจากมากไปน้อยได้แก่ มหาสมุทรแปซิฟิก มหาสมุทรแอตแลนติก มหาสมุทรอินเดีย มหาสมุทรใต้ และมหาสมุทรอาร์กติก คำว่า sea หรือทะเล บางครั้งใช้แทนคำว่า "ocean" หรือ "มหาสมุทร" ในภาษาอังกฤษแบบอเมริกันได้ แต่หากเจาะจงการพูดแล้ว sea คือแหล่งน้ำเค็ม (ส่วนหนึ่งของมหาสมุทร) ส่วนที่มีพื้นที่ติดพื้นดิน
มวลน้ำเค็มปกคลุมประมาณ 72% ของพื้นผิวโลก (~3.6×108 กม.2) และถูกแบ่งเป็นมหาสมุทรหลัก ๆ และทะเลขนาดเล็กอีกหลายแห่ง โดยมหาสมุทรจะครอบคลุมพื้นที่โลกประมาณ 71% มหาสมุทรประกอบด้วยน้ำของโลก 97% และนักสมุทรศาสตร์กล่าวว่ามหาสมุทรในโลกเพิ่งได้มีการสำรวจไปได้เพียง 5% เท่านั้น ปริมาตรสุทธิมีประมาณ 1.35 พันล้านลูกบาศก์กิโลเมตร (320 ล้านลูกบาศก์ไมล์) มีความลึกเฉลี่ยที่ 3,700 เมตร (12,100 ฟุต)
เนื่องจากมหาสมุทรเป็นส่วนประกอบหลักของอุทกภาคของโลก มหาสมุทรจึงเป็นสิ่งสำคัญต่อสิ่งมีชีวิตทุกชนิด เป็นส่วนหนึ่งในวัฏจักรคาร์บอน และมีอิทธิพลต่อภูมิอากาศและลมฟ้าอากาศ มหาสมุทรเป็นแหล่งที่อยู่ของสิ่งมีชีวิตกว่า 230,000 สปีชีส์ แม้ว่ามหาสมุทรในส่วนที่ลึก ๆ ส่วนมากยังคงไม่ถูกสำรวจ และเชื่อกันว่ามีสิ่งมีชีวิตใต้น้ำมากกว่า 2 ล้านชนิดอยู่ในนั้น จุดกำเนิดของมหาสมุทรนั้นยังไม่มีคำตอบ แต่มีความคิดว่ามันเกิดขึ้นในบรมยุคเฮเดียน และอาจจะเป็นแรงกระตุ้นให้เกิดกระบวนการกำเนิดชีวิตจากสิ่งไร้ชีวิต
ดูเพิ่ม

หิมะภาค
อุทกภาค